Skuffelsen for mestrene kan i weekenden blive erstatattet med en lille smule oprejsning, hvis det lykkes for Aalborg Pirates at besejre ærkerivalerne fra Frederikshavn i kampen om bronze. De to hold spiller to afgørende kampe, som nu er lagt i kalenderen. På fredag tager piraterne mod høgene på hjemmebane klokken 19.30, og dagen efter kan medaljekampen blive afgjort på isen i Frederikshavn, når kampen går i gang klokken 17.00 - Vi har det som Julian Jakobsen (Pirates-kaptajn, red.): Vi gør det for ligaen og fansene. Vi kan ikke bare sige, at vi ikke har lyst til at spille dem. Vi er nødt til at mande os op og spille de to kampe og gøre alt for fansene og klubben og prøve at tage den bronzemedalje, lød det fra en skuffet Rasmus Søndergaard kort efter finaledrømmen brast.

Referat:
Der er lagt i ovnen til to dramatiske kampe om bronze i weekenden, når Aalborg Pirates og Frederikshavn White Hawks tørner sammen.